Primăria Capitalei s-ar putea asocia cu Universitatea Politehnică în vederea construirii unei pasarele care să lege Campusul „Poli" de căminele din Regie și care să treacă peste Dâmbovița și peste Splai. Se are în vedere și construirea unei baze sportive.

„Se aprobă asocierea între Municipiul București cu Universitatea Politehnica din București în scopul realizării în comun a obiectivelor de investiții > și >, se arată în proiectul de hotărâre aflat pe ordinea de zi a ședinței CGMB de săptămâna viitoare.

Pasajul pietonal suprateran ar urma să traverseze râul Dâmbovița, arterele de circulație și trotuarele de pe ambele sensuri ale Splaiului Independenței, astfel încât traversarea să se facă în siguranță, dar și să se elimine așteptarea la semafoare.

Proiectul mai prevede și construirea unei baze sportive de 10.000 de metri pătrați, pe Splaiul Independenței 313.

Cea mai mare parte din finanțare ar urma să se facă din bugetul Primăriei Capitalei.